Σίλβερ Σέρφερ

Ο Σίλβερ Σέρφερ (Silver Surfer) είναι φανταστικός χαρακτήρας που εμφανίζεται στα αμερικανικά κόμικς που εκδίδονται από την Marvel Comics. Ο χαρακτήρας έχει εμφανιστεί επίσης σε διάφορες ταινίες, τηλεοπτικές σειρές και βιντεοπαιχνίδια. Δημιουργήθηκε από τον Τζακ Κίρμπι και εμφανίστηκε για πρώτη φορά στο κόμικ Fantastic Four #48, που εκδόθηκε το 1966.

Πρόκειται για ένα ανθρωποειδή εξωγήινο με μεταλλικό δέρμα που μπορεί να ταξιδεύει στο διάστημα με τη βοήθεια του σκάφους του, το οποίο έχει μορφή σανίδας του σερφ. Αρχικά ήταν ένας νεαρός αστρονόμος που ονομαζόταν Νόριν Ραντ και καταγόταν από τον πλανήτη Ζεν-λα. Προκειμένου να σώσει την πατρίδα του από την κοσμική οντότητα Γκαλάκτους, ο Ραντ έγινε αγγελιοφόρος του. Διαποτισμένος ως αντάλλαγμα με ένα μέρος της κοσμικής ενέργειας του Γκαλάκτους, ο Ραντ απέκτησε τεράστια ισχύ, ένα νέο σώμα και ένα σκάφος που μοιάζει με σανίδα του σερφ και με το οποίο μπορεί να ταξιδέψει γρηγορότερα από το φως. Πλέον γνωστός με το όνομα Σίλβερ Σέρφερ, ο Ραντ περιπλανιόταν στο διάστημα αναζητώντας πλανήτες για να καταβροχθίσει ο Γκαλάκτους. Όταν τα ταξίδια του τον έφεραν στη Γη, συνάντησε τους Fantastic Four, οι οποίοι τον βοήθησαν να ξαναθυμηθεί τα ιδανικά του. Ο Σέρφερ έσωσε τη Γη, προδίδοντας τον Γκαλάκτους, αλλά εξορίστηκε εκεί ως τιμωρία.Fantastic Four #48 (March 1966)

Το 2011, η IGN κατέταξε το Silver Surfer 41ο στον κατάλογο της με τους «100 Κορυφαίους Ήρωες Κόμικς». Εμφανίστηκε στην ταινία του 2007, Fantastic Four: Η Άνοδος του Silver Surfer. Τον υποδύθηκε ο Νταγκ Τζόουνς, ενώ τη φωνή του δάνεισε ο Λώρενς Φίσμπερν. Ο χαρακτήρας επίσης εμφανίζεται στην ταινία του Κινηματογραφικού Σύμπαντος της Marvel (MCU) The Fantastic Four: Πρώτα Βήματα (2025), υποδυόμενος από τη Τζούλια Γκάρνερ.  

 Ιστορικό δημοσιεύσεων 

 Πρώιμες εμφανίσεις 
Ο Σίλβερ Σέρφερ έκανε το ντεμπούτο του ως μια απρογραμμάτιστη προσθήκη στο υπερηρωικό περιοδικό κόμικ Fantastic Four # 48 (Μάρτιος 1966), το πρώτο από τρία τεύχη της σειράς που οι θαυμαστές αποκαλούν «Η τριλογία του Γκαλάκτους».Thomas, Roy, Stan Lee's Amazing Marvel Universe (Sterling Publishing, New York, 2006), "Moment 29: The Galactus Trilogy", pp. 112–115. ; Marvel Spotlight: Fantastic Four and Silver Surfer (2007; no month): "Jack Kirby's The Galactus Trilogy", by Erik Larsen, pp. 10–21 (unnumbered)

Ο συγγραφέας και εκδότης του περιοδικού Σταν Λι και ο σκιτσογράφος Τζακ Κίρμπι είχαν αναπτύξει στα μέσα της δεκαετίας του 60, μια συνεργατική τεχνική που είναι γνωστή ως η «Μέθοδος Marvel»: οι δύο τους συζητούσαν ιδέες για ιστορίες, ο Κίρμπι βασισμένος σε μία περίληψη σχεδίαζε τις μεμονωμένες σκηνές και τις λεπτομέρειες και τελικά ο Λι προσέθετε τους διαλόγους και τις κεφαλίδες. 

Όταν ο Κίρμπι σχεδίασε το συγκεκριμένο τεύχος, συμπεριέλαβε έναν νέο χαρακτήρα που δεν είχε συζητήσει με το Λι. Όπως ανέφερε ο Λι το 1995, "Εκεί, στη μέση της ιστορίας που είχαμε επεξεργαστεί τόσο προσεκτικά, υπήρχε ένας τύπος σε κάποιο είδος ιπτάμενου σερφ." Αργότερα επεκτάθηκε σε αυτό, λέγοντας, "Σκέφτηκα," Τζακ, αυτή τη φορά το παρατράβηξες".Evanier, Mark. Kirby: King of Comics (Harry N. Abrams, New York, 2008), p. 141 Ο Κίρμπι εξήγησε ότι ο συμφωνημένος ανταγωνιστής της ιστορίας, ήταν μία κοσμική οντότητα, με το όνομα Γκαλάκτους και ο οποίος θα έπρεπε να έχει έναν αγγελιοφόρο. Είπε επίσης ότι δημιούργησε την ιστιοσανίδα "επειδή είχα κουραστεί να σχεδιάζω διαστημόπλοια!"Quoted in Lee, The Ultimate Silver Surfer Συνεπαρμένος από τα ευγενή χαρακτηριστικά του νέου χαρακτήρα, ο οποίος πρόδωσε τον αφέντη του για να βοηθήσει στην υπεράσπιση της Γης, ο Λι ξεπέρασε τον αρχικό του σκεπτικισμό και άρχισε να προσθέτει χαρακτηρισμό. Ο Σιλβερ Σέρφερ σύντομα αποτέλεσε βασικό μέρος της πλοκής. 

Μετά την πρώτη του εμφάνιση ο Λι και ο Κίρμπι τον επανέφεραν ως επανεμφανίζομενο χαρακτήρα στα Fantastic Four # 55–61, 72 και 74–77 (που κυκλοφόρησαν από τον Οκτώβριο του 1966 έως τον Αύγουστο του 1968). Ο χαρακτήρας έκανε την πρώτη του πρωταγωνιστική εμφάνιση στην εφεδρική ιστορία του Fantastic Four Annual # 5 (Νοέμβριος 1967).

Την επόμενη χρονιά, ο Λι κυκλοφόρησε τον σόλο τίτλο The Silver Surfer. Ο Τζον Μπουσέμα σχεδίασε τα πρώτα 17 τεύχη της σειράς, με τον Κίρμπι να επιστρέφει στο 18ο και τελευταίο τεύχος. Τα πρώτα επτά τεύχη, τα οποία περιελάμβαναν και συμπληρωματικές ανθολογικές ιστορίες με τίτλο "Ιστορίες του Παρατηρητή", αποτελούνταν από εβδομήντα δύο σελίδες (με τις διαφημίσεις) και κόστιζαν εικοσιπέντε σεντς σε αντίθεση με τα κλασικά κόμικς της εποχής τα οποία περιείχαν τριάντα έξι σελίδες και άξιζαν12 λεπτά . Όσον αφορά τη θεματολογία τους, οι ιστορίες ασχολήθηκαν με την εξορία του Σέρφερ στη Γη και την απάνθρωπη κατάσταση του ανθρώπου, όπως αυτή γινόταν αντιληφθεί από τον έκπτωτο μεν αλλά ευγενή ωστόσο ήρωα. Αν και βραχύβια, η σειρά έγινε γνωστή ως ένα από τα πιο στοχαστικά και ενδοσκοπικά έργα του Λι.Marvel Comics writer Steve Englehart, for example, in his back-cover text for The Silver Surfer vol. 3, #2 (Aug. 1987), wrote that Buscema and Lee were "pouring their souls into the series".

Μετά την ακύρωση της σειράς του, ο ήρωας έκανε σποραδικές εμφανίσεις ως επανεμφανιζόμενος χαρακτήρας ή και ανταγωνιστής σε κόμικς όπως ο Θορ, οι Υπερασπιστές και οι Fantastic Four . Ο Λι παρέμεινε μεροληπτικός απέναντι στο χαρακτήρα, ζητώντας ακόμη και από άλλους συγγραφείς να μην τον χρησιμοποιήσουν ως γενικό κανόνα, ενώ συνεργάστηκε με τον Κίρμπι σε ένα επιδραστικό graphic novel του 1978 με πρωταγωνιστή τον χαρακτήρα, το οποί αποτέλεσε τη μόνη πρωτότυπη ιστορία που παρουσιάστηκε στη σειρά Marvel Fireside Books.

 Παραπομπές 

Κατηγορία:Κόμικς επιστημονικής φαντασίας
Κατηγορία:Υπερήρωες της Marvel Comics
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Χαρακτήρες που δημιουργήθηκαν από τον Τζακ Κίρμπι
Κατηγορία:Κόμικς που έγιναν τηλεοπτικές σειρές
Κατηγορία:Χαρακτήρες κόμικς που δημιουργήθηκαν το 1966
Κατηγορία:Χαρακτήρες των Fantastic Four
Κατηγορία:Φύλακες του Γαλαξία